เนื่องจากส่วนตัวแล้วเป็นคนมีประจำเดือนมาไม่ปกติอยู่แล้วตั้งครั้งแรก ซึ่งจะมาน้อยบ้าง เยอะบ้าง จะมาไม่ตรงกันทุกเดือน บางครั้งหายไป 2-3 เดือน 4-5 เดือน มากสุดหายไป 8 เดือนคือถ้าท้องก็ใกล้คลอดแล้ว แต่บางครั้งก็มาปกติ ซึ่งน้อยมากที่จะมาปกติ แล้วก็มีอาการตกขาวตลอดทุกวัน แต่ระยะช่วง1ปีนี้ ได้มีการคร่ำเจอเป็นก้อนแข็งๆเล็กๆบริเวณปากมดลูกด้านในช่องคลอด ไม่รู้สึกเจ็บใดๆ แต่พอนานวันเข้า เม็ดแข็งๆเริ่มเยอะขึ้น ซึ่งอยู่ติดๆกัน แต่ตอนนี้ไม่เป็นตกขาวแล้วเพราะพึ่งเริ่มปรับการดูแลน้องสาวใหม่ อาการตกขาวดีขึ้นจนหายไป แล้วเม็ดๆเเข็งที่ปากมดลูกยังอยู่ กล้วจะเป็นมะเร็งมากเลยค่ะ
สวัสดีค่ะ การที่นานๆ ประจำเดือนจะมาสักครั้ง โดยหายไปนาน 2-3 เดือนบ้าง 4-5 เดือนบ้าง รวมถึง 8 เดือนก็มี อาจเกิดจากสาเหตุ เช่น1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้2. การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป3. มีภาวะไทรอยด์ฮอร์โมนเป็นพิษ หรือไทรอยด์ฮอร์โมนต่ำ4. มีพังผืดในโพรงมดลูก จากการเคยมีมดลูกอักเสบหรือเคยขูดมดลูก5. มีเนื้องอกของต่อมใต้สมอง แต่จะมีอาการอื่น ๆ ร่วมด้วย เช่น ปวดศีรษะ มองเห็นภาพซ้อน มีน้ำนมไหล เป็นต้นนอกจากนี้ หากมีการใช้ยาฮอร์โมนต่างๆ อยู่ ก็อาจเป็นผลของฮอร์โมนได้ เช่น ยาฉีดคุมกำเนิด เป็นต้นส่วนการมีตกขาวตลอดทุกวัน หากตกขาวไม่ได้มีกลิ่นเหม็น ไม่มีแสบหรือคันช่องคลอดร่วม ก็ไม่ได้เป็นตกขาวที่ผิดปกติ แต่การที่ออกมาทุกวัน อาจเกิดจากการแปรปรวนของฮอร์โมน ที่ทำให้ประจำเดือนไม่ค่อยมาได้แนะนำควรไปพบสูติ-นรีแพทย์เพื่อหาสาเหตุของการที่ประจำเดือนไม่ค่อยมาค่ะการที่เมื่อใช้นิ้วสอดเข้าไปในช่องคลอด และคลำเจอก้อนแข็งๆ ในช่องคลอด ก็น่าจะป็นส่วนปากมดลูกที่เป็นปกติดีค่ะ ซึ่งจะคลำได้เป็นก้อนหยุ่นๆ คล้ายเวลาจับสันจมูก แต่หากเหมือนคลำได้เป็นเม็ดๆ ก็น่าจะเป็นซีสต์บริเวณปากมดลูก ซึ่งสามารถพบได้เป็นปกติเช่นกัน ไม่ได้อันตรายอะไร ทั้งนี้ ไม่ใช่ลักษณะของมะเร็งปากมดลูก เพราะหากเป็นมะเร็ง การไปสัมผัสโดนจะทำให้เกิดเลือดออก และมีอาการเจ็บปวดในช่องคลอด รวมถึงทำให้มีเลือดออกผิดปกติ มีตกขาวปนเลือด ตกขาวมีกลิ่นออกมาค่ะอย่างไรก็ตาม หากยังไม่เคยตรวจคัดกรองมะเร็งปากมดลูก ก็ควรไปตรวจด้วยค่ะ ไม่จำเป็นต้องรอให้มีอาการอะไร โดยการตรวจมะเร็งปากมดลูก ผู้หญิงทุกคนที่เคยมีเพศสัมพันธ์ ควรต้องตรวจเป็นประจำสม่ำเสมอตลอดไปค่ะ